ระดมทุน 8.16 หมื่นลบ.! ผ่านตลาด IPO ปี 61
ในปี 2561 มีบริษัทกระทำการระดมทุนผ่านตลาดทุน IPO เสนอขายหุ้นให้กับประชาชนทั่วไปในครั้งแรกก่อนซื้อขายในตลาดหลักทรัพย์ฯ รวมทั้งหมด 22 หลักทรัพย์ คิดเป็นมูลค่าระดมทุนรวม 81,572.53 ล้านบาท 
1 ม.ค. 2562

รายงานพิเศษ
ในปี 2561 มีบริษัทกระทำการระดมทุนผ่านตลาดทุน IPO เสนอขายหุ้นให้กับประชาชนทั่วไปในครั้งแรกก่อนซื้อขายในตลาดหลักทรัพย์ฯ รวมทั้งหมด 22 หลักทรัพย์ คิดเป็นมูลค่าระดมทุนรวม 81,572.53 ล้านบาท  
ไม่นับรวม COTTO ที่เข้ามาเป็นหลักทรัพย์จดทะเบียนในตลาดหลักทรัพย์ฯ จากการรับโอนทรัพย์สิน หนี้ สิทธิ หน้าที่และความรับผิดชอบทั้งหมด หลังจาก TGCI ได้มีการควบรวมใน 4 บริษัทย่อยของ SCC จนทำให้ TGCI ถูกสั่งเพิกถอนออกจากตลาดฯ และใช้ชื่อเป็น COTTO ในการซื้อขายในตลาดหลักทรัพย์ฯ นั่นเอง
ทั้งนี้บริษัทที่ทำการระดมทุนผ่านตลาดทุน IPO เพื่อการเข้ามาเป็นบริษัทจดทะเบียนในตลาดหลักทรัพย์ฯ พบว่า อยู่ในตลาดหลักทรัพย์แห่งประเทศไทย (SET) จำนวน 7 หลักทรัพย์ อาทิ TQM, NER, PR9, BGC, OSP, TEAMG และ CMAN รวมมูลค่าระดมทุน 21,258.40 ล้านบาท
โดย OSP มูลค่าระดมทุนสูงสุด 12,668.75 ล้านบาท ตามด้วย BGC มูลค่าระดมทุน 1,983.33 ล้านบาท และ PR9 มูลค่าระดมทุน 1,976.12 ล้านบาท, TQM มูลค่าระดมทุน 1,725 ล้านบาท, NER มูลค่าระดมทุน 1,548 ล้านบาท, CMAN มูลค่าระดมทุน 921.60 ล้านบาท, TEAMG มูลค่าระดมทุน 435.60 ล้านบาท
นอกจากนี้ ยังมีการระดมทุนผ่านตลาดทุน IPO ในรูปแบบของกองทุนรวม 4 กองทุน ในกองทุน IFF และ PFUND/REIT อันได้แก่กองทุนรวม TFFIF, B-WORK, BOFFICE และ AIMIRT รวมมูลค่าระดมทุน 55,091.10 ล้านบาท
สำหรับกองทุนรวมมีการระดมทุนสูงสุด คือ TFFIF มูลค่าระดมทุน 44,700 ล้านบาท ตามด้วยกองทุนรวม BOFFICE มูลค่าระดมทุน 5,153.10 ล้านบาท, กองทุนรวม B-WORK มูลค่าระดมทุน 3,688 ล้านบาท และกองทุนรวม AIMIRT มูลค่าระดมทุน 1,550 ล้านบาท
ส่วนทางด้านการระดมทุนผ่านตลาดทุน IPO ในตลาดหลักทรัพย์ เอ็ม เอ ไอ (mai) มีจำนวน 11 หลักทรัพย์ ได้แก่ STI, SISB, CMC, TIGER, SONIC, KWM, TPLAS, MVP, DOD, CHAYO และ ABM รวมมูลค่าระดมทุน 5,223.02 ล้านบาท
โดย SISB มูลค่าระดมทุนสูงสุดจำนวน 1,352 ล้านบาท ตามด้วย DOD มูลค่าระดมทุน 1,023 ล้านบาท และ CMC มูลค่าระดมทุน 750 ล้านบาท ,TIGER มูลค่าระดมทุน 446.32 ล้านบาท, STI มูลค่าระดมทุน 428.40 ล้านบาท, CHAYO มูลค่าระดมทุน 403.20 ล้านบาท, SONIC มูลค่าระดมทุน 292.50 ล้านบาท, KWM มูลค่าระดมทุน 156 ล้านบาท, ABM มูลค่าระดมทุน 135 ล้านบาท, MVP มูลค่าระดมทุน 133 ล้านบาท ตามลำดับ
ดังนั้นจากการระดมทุนผ่านตลาดทุน IPO ในปี 2561 ทางกองทุนรวม TFFIF รับเงินไปสูงสุด 44,700 ล้านบาท ตามด้วย OSP ได้ไปจำนวน 12,668.75 ล้านบาท นับว่าได้เงินไปอย่างมหาศาลในการต่อยอดธุรกิจสู่อนาคตข้างหน้าอย่างไม่ต้องไปกู้!!!!
สรุปได้ว่าการระดมทุนผ่านตลาด IPO เป็นการที่บริษัทมองหาแหล่งเงินทุน (ที่นอกเหนือจากเงินกู้) เพื่อขยายกิจการ!!!!
…
